નવી દિલ્હી: સરકારે ચાલુ નાણાકીય વર્ષમાં ખેડૂતોને ચાર ટકાના સસ્તા વ્યાજદરે લોન આપવાની યોજનાને મંજૂરી આપી દીધી છે અને આ માટે રૂ.૧૮,ર૭૬ કરોડ ફાળવવામાં આવ્યા છે. વડા પ્રધાન નરેન્દ્ર મોદીની અધ્યક્ષતામાં યોજાયેલી કેબિનેટ બેઠકમાં આ યોજનાને બહાલી આપવામાં આવી હતી. આ યોજના હેઠળ સરકારી બેન્કો, ખાનગી બેન્કો, સહકારી બેન્કો અને પ્રાદેશિક ગ્રામીણ બેન્કો એક વર્ષની મુદત માટે રૂ.ત્રણ લાખ સુધીની શોર્ટ ટર્મ કૃષિ લોન આપશે.